**Jussi Veikko Tapola** (s. 13. kesäkuuta 1974 Kerava) on suomalainen jääkiekkovalmentaja, joka toimi SM-liigajoukkue Tapparan päävalmentajana kevääseen 2023 asti. Aiemmin Tapola valmensi Suomessa Tapparan kahteen mestaruuteen ja neljästi hopealle. Hänellä on pelaajataustaa alemmilta sarjatasoilta, joissa Tapola pelasi hyökkääjänä.

Ura
---

### Pelaajaura

Tapola syntyi Keravalla, mutta vietti lapsuutensa suurimmaksi osaksi Hyvinkäällä ja aloitti jääkiekkoilun Hyvinkään Ahmoissa. Hän muutti lukioikäisenä Tampereelle ja voitti Ilveksessä B-nuorten SM-pronssia vuonna 1993. Kaudeksi 1993–1994 Tapola siirtyi Tapparan A-nuorten I-divisioonajoukkueeseen ja kaudella 1994–1995 hän pelasi samaa sarjaa KOO-VEE:n paidassa. Tapola oli kauden päätteeksi nostamassa joukkuetta A-nuorten SM-liigaan.

Kaudeksi 1995–1996 Tapola palasi kasvattajaseuraansa Hyvinkään Ahmoihin, joissa hän pelasi ensimmäiset miesten pelinsä II-divisioonassa. Tapola oli joukkueen kolmanneksi paras pistemies tehoilla 21+23=44 ja oli kauden päätteeksi nostamassa Ahmoja seuraavaksi kaudeksi I-divisioonaan. Hän pelasi Ahmoissa myös seuraavat neljä kautta I-divisioonaa. Tapola pelasi kaudesta 1996–1997 kuitenkin suurimman osan sarjatasoa alempana II-divisioonaa Heinolan Kiekossa. Tehopisteiden valossa paras I-divisioonakausi hänelle oli Tapolan viimeisin Ahmat-kausi 1999–2000, jolloin hän oli joukkueen kolmanneksi paras pistemies Petteri Linnonmaan kanssa tehoilla 11+18=29. Lopulta siviilikiireet pakottivat Tapolan lopettamaan pelaajauransa kevääseen 2000. Tapola tuli kaukaloihin kuitenkin vielä kaudella 2001–2002, jolloin hän edusti II-divisioonajoukkue Valkeakosken Kiekko-Ahmaa.

### Valmentajaura

Tapola opiskeli pelaajauransa jälkeen Opettajankoulutuslaitoksella. Sittemmin hän myös toimi Hämeenlinnassa aluekouluttajana ja kesäisin Finnhockey Schoolin rehtorina. Tapola aloitti valmentajauransa Hämeenlinnan Pallokerhon B-nuorten vastuuvalmentajana kaudella 2004–2005. Hän hoiti virkaa kolme kautta, jonka jälkeen Tapola siirtyi kaudeksi 2007–2008 HPK:n A-nuorten päävalmentajaksi. Kahden siellä vietetyn vuoden jälkeen hän siirtyi kaudeksi 2009–2010 HPK:n SM-liigajoukkueen apuvalmentajaksi Jukka Rautakorven johtamaan valmennustiimiin. Tapola voitti kauden päätteeksi SM-hopeaa. Samalla kaudella hän toimi myös Suomen alle 16-vuotiaiden maajoukkueen päävalmentajana. Kauden 2010–2011 Tapola valmensi alle 17-vuotiaiden maajoukkuetta, joka osallistui mm. World U-17 Hockey Challengeen sekä Euroopan nuorten olympiafestivaaleihin, jotka päättyi hopeaan.

Kauden 2011–2012 Tapola valmensi Suomen alle 18-vuotiaiden maajoukkuetta. Vuoden 2011 Ivan Hlinkan muistoturnaus päättyi neljänteen sijaan, kun Suomi hävisi pronssiottelun Venäjälle voittomaalikilpailussa lukemin 2–1. Myös kevään 2012 MM-kilpailut päättyivät neljänteen sijaan, kun Suomi hävisi Kanadalle jatkoajalla lukemin 4–5. Kaudeksi 2012–2013 Tapola palasi seurajoukkuevalmennukseen ja tällä kertaa Rautakorven valmennustiimiin Tapparan joukkueeseen. Hän voitti apuvalmentajana SM-hopeaa sekä keväällä 2013 että keväällä 2014.

Toukokuussa 2014 Jukka Rautakorpi ilmoitti yllättäen eroavansa tehtävästään ja hänen ilmoitettiin siirtyneen ulkomaille. Samalla Tappara pestasi Tapolan uudeksi päävalmentajakseen 2+1-vuotisella sopimuksella.

Tapolan ensimmäinen kausi Tapparan päävalmentajana oli poikkeuksellinen. Koko syksyn 2014 joukkueen peli-ilme oli tuskainen ja Tappara ajautui lokakuun lopusta lähes koko marraskuun kestäneeseen tappioputkeen, jonka aikana joukkue vajosi runkosarjassa aina sijalle 10. Mediassa spekuloitiin vahvasti päävalmentajan huonolla tilanteella ja esimerkiksi Jatkoaika.com ehti jo julkaista uutisen Tapolan potkuista jouluna, kun joukkue ei ollut onnistunut koko syksyllä saamaan peliinsä ryhtiä. Joulutauon jälkeen Tapparan peli-ilme muuttui merkittävästi ja Tapolan asema alkoi vahvistumaan. Tapolan johdolla peli-ilme parantui ja joukkue alkoi voittaa pelejä. Joukkue onnistuikin pitkälti loistavan kevätkirinsä avulla lopulta nousemaan aina runkosarjan toiselle sijalle. Niinpä kevään runkosarjassa Tappara onnistui kahdesti voittamaan Kärpät ja murskaamaan JYPin helmikuussa peräti 7–1 kotiottelussaan. Tapolan ja Tapparan kevät huipentui kolmanteen peräkkäiseen finaalipaikkaan ja toiseen peräkkäiseen finaalisarjan häviöön Kärpille seitsemännessä ottelussa. Näin ollen Tapolan ensimmäinen kausi sm-liigassa päävalmentajana päättyi hopeaan.

Toisella päävalmentajakaudellaan 2015–2016 Tapola valmensi Tapparan aina Suomen mestaruuteen asti. Tappara pelasi äärimmäisen tasaisen kauden, joka huipuntui neljänteen peräkkäiseen finaalisarjaan. Tappara pelasi runkosarjassa tasaisesti, mutta paras hetki runkosarjaa osui tällä kertaa jo syksyyn. Tappara pelasi paikoitellen loistavaa kiekkoa, mutta runkosarjaan kuului myös heikompia pelillisiä jaksoja, jolloin Tappara päätyi usein jatkoajalle ja monet pisteet jäivät metsästämättä. Tasaisessa runkosarjassa Tappara päätyi lopulta sijalle kolme, joka oli heikoin runkosarjasijoitus neljään vuoteen. Tappara jäi runkosarjassa pisteissä selvästi pääkilpailijoille HIFK:lle ja Kärpille, joten pudotuspeleihin Tappara ei lähtenyt suurimpana ennakkosuosikkina. Tappara onnistui voittamaan pudotuspeleissä ensin puolivälierissä Lukon otteluvoitoin 4–1, välierässä Kärpät otteluvoitoin 4–3 ja lopulta finaalissa HIFK:n otteluvoitoin 4–2. Näin Tapola onnistui johdattamaan toisella päävalmentajakaudellaan joukkueensa Suomen mestariksi. Hänet palkittiin SM-liigan vuoden valmentajana Kalevi Numminen -palkinnolla.

Tapola valmensi Tapparan Suomen mestariksi myös kaudella 2016–2017. Kuopion KalPa taipui tällöin finaaleissa voitoin 4–2.

Kaudet 2017–2018 ja 2019–2020 Tapola toimi Tapparassa urheilutoimenjohtajana ja A-juniorien valmennuspäällikkönä. Kaudelle Tapola palasi Tapparaan, mutta tällä kertaa urheilutoimenjohtajaksi. Kaudella 2020–2021 hän toimi Tapparan päävalmentajana ja luotsasi joukkueen neljännelle sijalle. Kausi 2021–2022 oli Tapolan valmentamalla Tapparalla menestyskausi. Tappara eteni CHL-finaaliin ja saavutti siellä hopeaa. Keväällä Tappara voitti jääkiekon Suomen mestaruuden. 

Tapola jatkaa Tapparan päävalmentajana myös kaudella 2022–2023.

Pelaajatilastot
---------------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1995–1996 | Ahmat | II-divisioona | 29 | 21 | 23 | 44 | 14 | – | – | – | – | – |
| 1996–1997 | HeKi | II-divisioona | 24 | 12 | 13 | 25 | 49 | – | – | – | – | – |
|  | Ahmat | I-divisioona | 13 | 6 | 6 | 12 | 10 | – | – | – | – | – |
| 1997–1998 | Ahmat | I-divisioona | 38 | 7 | 11 | 18 | 28 | – | – | – | – | – |
| 1998–1999 | HeKi | II-divisioona | 4 | 5 | 3 | 8 | 10 | – | – | – | – | – |
|  | Ahmat | I-divisioona | 10 | 2 | 4 | 6 | 10 | – | – | – | – | – |
| 1999–2000 | Ahmat | I-divisioona | 46 | 11 | 18 | 29 | 60 | – | – | – | – | – |
| 2001–2002 | Kiekko-Ahma | II-divisioona | 8 | 4 | 3 | 7 | 10 | 2 | 0 | 0 | 0 | 8 |
| 4 kautta | yhteensä | I-divisioona | 107 | 26 | 39 | 65 | 108 | – | – | – | – | – |

Lähteet
-------

* Jussi Tapola Eurohockey-sivustolla (englanniksi)
* Jussi Tapola *Elite Prospects*. Everysport Media Group AB.  (englanniksi)
* Eliteprospects.com – Jussi Tapola

### Viitteet

1. ↑  Jussi Tapola palaa Tapparan päävalmentajaksi! Jukka Rautakorpi pysyy organisaatiossa *www.iltalehti.fi*. Viitattu 24.6.2021.
2. ↑  Verohallinto*lähde tarkemmin?*
3. 1 2  Runsas, Leo: Taustalla: Kansainvälistä kokemusta Tapparan vaihtopenkillä  10.11.2012. Jatkoaika.com. Viitattu 24.5.2014.
4. 1 2  EliteProspects
5. ↑  Taustalla: Jussi Tapola vahvistaa HPK-valmennusta  15.4.2009. Jatkoaika.com. Viitattu 24.5.2014.
6. ↑  Tappara julkisti ensi kauden joukkueensa  2.5.2012. Jatkoaika.com. Viitattu 24.5.2014.
7. ↑  Tapparalta uutispommi – Rautakorpi jättää seuran  20.5.2014. Jatkoaika.com. Viitattu 24.5.2014.
8. ↑  Mestarivalmentaja ottaa taas komennon Tapparassa – Tapola ja Rautakorpi vaihtavat rooleja. Ilta-Sanomat 19.6.2019.


|  |  |  |
| --- | --- | --- |
| Edeltäjä:**Lauri Marjamäki** | **Kalevi Numminen -palkinnon voittaja**2016 | Seuraaja:**Pekka Virta** |

|  |  |  |
| --- | --- | --- |
| Edeltäjä:**Jukka Rautakorpi** | **Tapparan päävalmentaja**2014–2017 | Seuraaja:**Jukka Rautakorpi** |

Tappara – SM-liiga
1 Heikkinen |
4 Witkowski |
5 Bäckman |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
63 Tuulola |
70 Saari |
73 Baptiste |
75 Mužík |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen